open-index/open-wikipedia-markdown huggingface dataset:
Kortbane-VM i svømming 2008

__TOC__
**Kortbane-VM i svømming 2008** ble arrangert 9. til 13. april 2008 i Manchester i Storbritannia.

## Menn

### 50 meter fri
Finale 11. april




### 100 meter fri
Finale 13. april




### 200 meter fri
Finale 9. april




### 400 meter fri
Finale 11. april




### 1500 meter fri
Finale 13. april




### 50 meter butterfly
Finale 12. april




### 100 meter butterfly
Finale 10. april




### 200 meter butterfly
Finale 13. april




### 50 meter rygg
Finale 12. april




### 100 meter rygg
Finale 10. april




### 200 meter rygg
Finale 13. april




### 50 meter bryst
Finale 11. april




### 100 meter bryst
Finale 10. april




### 200 meter bryst
Finale 11. april




### 100 meter medley
Finale 13. april




### 200 meter medley
Finale 11. april




### 400 meter medley
Finale 10. april




### 4 x 100 meter fri
Finale 9. april




### 4 x 200 meter fri
Finale 9. april




### 4 x 100 meter medley
Finale 13. april




## Kvinner

### 50 meter fri
Finale 13. april




### 100 meter fri
Finale 11. april




### 200 meter fri
Finale 13. april




### 400 meter fri
Finale 11. april




### 800 meter fri
Finale 10. april




### 50 meter butterfly
Finale 11. april




### 100 meter butterfly
Finale 13. april




### 200 meter butterfly
Finale 9. april




### 50 meter rygg
Finale 13. april




### 100 meter rygg
Finale 10. april




### 200 meter rygg
Finale 11. april




### 50 meter bryst
Finale 10. april




### 100 meter bryst
Finale 12. april




### 200 meter bryst
Finale 13. april




### 100 meter medley
Finale 11. april




### 200 meter medley
Finale 12. april




### 400 meter medley
Finale 9. april




### 4 x 100 meter fri
Finale 12. april




### 4 x 200 meter fri
Finale 9. april




### 4 x 100 meter medley
Finale 11. april




## Eksterne lenker
* 
* FINA event webpages
* Results from Omega Timing
NBA All-Star Game Most Valuable Player

**NBA All-Star Game Most Valuable Player** eller **NBA All-Star Game MVP** er en årlig pris som deles ut februar til den beste spilleren like etter All-Star-kampen. Prisen har blitt delt ut siden 1953, men i 1999 ble det ikke delt ut noen pris. Vinneren stemmes frem av media. Dersom det blir like mange stemmer på to av spillerne får begge to prisen.

Bob Pettit og Kobe Bryant er de eneste personene som har vunnet NBA All-Star Game MVP fire ganger. Oscar Robertson, Michael Jordan og Shaquille O'Neal har vunnet prisen tre ganger, mens Bob Cousy, Julius Erving, Isiah Thomas, Magic Johnson, Karl Malone, , Allen Iverson og LeBron James har alle vunnet prisen to ganger. I fire av kampene har det blitt kåret to vinnere: Elgin Baylor og Bob Pettit i 1959, John Stockton og Karl Malone i 1993, Shaquille O'Neal og Tim Duncan i 2000 og Shaquille O'Neal og Kobe Bryant i 2009. Los Angeles Lakers har hatt ti vinnere, mens Boston Celtics har hatt åtte.

## Vinnere

## Kiler
*All-Star Game år-for-år
Presidentvalget i USA 1816

**Presidentvalget i USA i 1816** kom på slutten av demokratrepublikaneren James Madisons andre periode som president. Føderalistpartiet var i ferd med å bryte sammen, og mange så utenriksminister James Monroes seier ved valget som gitt på forhånd. Madison vant da også valget med god margin, han fikk 183 av 217 mulige valgmannsstemmer.

## Bakgrunn
De siste fire årene var dominert av den britisk-amerikanske krigen. Selv om den ikke hadde endt med seier, var det amerikanske folk likevel fornøyd med at det endelig var fred, en fred Det demokratisk-republikanske partiet fikk mye av æren for. Føderalistene hadde tapt grunn på grunn av deres motstand mot krigen og snakk om utmeldelse av New England fra De forente stater. Videre hadde president Madison overtatt flere av de politiske idéene til Føderalistpartiet, så som en statsbank og tariffreguleringer, noe som ga føderalistene få saker å gå til valgkamp på.  

## Se også
*Liste over Amerikas forente staters presidenter
ACVA Båt

**ACVA Båt AB** ble i 1970 etablert av Lars-Olof Norlin i Nyköping. ACVA er en forkortelse av Allegro, Cresendo, Vivace og Adagio. På det travleste bygget verftet mer enn 100 båter i året og i 1974 bygget de ut verftet med enda en bygning. 

Verftet har produsert følgende 
* Allegro 27 1966–81
* Allegro 33 1971–85
* Furioso 1975–85
* Adagio 27 1970–78
* Duo 1976–77
* Vivace 1970–75

## Referanser


## Kilder
* Allegro 27 hjemmeside besøkt 25. november 2008 (svensk)
* Sailguide.com besøkt 25. november 2008 (svensk)
* Marinefacts.org besøkt 25. november 2008 (engelsk)
Aking under vinter-OL

**Aking under vinter-OL** Aking har vært på det olympiske programmet siden  vinterlekene i Innsbruck i 1964 med konkurranser for både menn og kvinner. 

## Øvelser

**Det arrangeres følgende øvelser (per 2026):**
*Singel, menn
*Dobbel, menn
*Singel, kvinner
*Dobbel, kvinner
*Stafett – Mikslag-øvelse, består av singel kvinner, singel menn og dobbel.

*Øvelsen Dobbel var egentlig en åpen klasse fra 1994 til 2022 og kunne bestå av enten to menn, to kvinner eller en av hver. Stort sett var det to menn som deltok i øvelsen.*

## Medaljefordeling
*Oppdatert per [[Vinter-OL 2026]]*

**Kursiv* angir nasjoner eller lag som ikke lenger eksisterer.

## Eksterne lenker
* Resultater – Aking hos Olympedia.org
* Resultater  på sports-reference.com
Rustbeltet

**Rustbeltet**, tidligere kalt **stålbeltet**, er et område i deler av det nord-østre USA, midt-atlantiske USA og deler av øvre Midtvesten. Regionen kan generelt defineres som området som begynner vest for BosWash-korridoren og vestover til Minnesota, spesielt byen Duluth og Iron Range. Fordi områdets økonomi ble definert av stålindustrien og annen tungindustri, blir Minnesota med sine massive jernutvinningsoperasjoner, ofte regnet som begynnelsen av Rustbeltet. Området rundt Eriesjøen blir gjerne kalt kjernen av Rustbeltet. Regionen går sør mot kullutvinningsregionene i Appalachene, nord til De store sjøer og omfatter også områder i sørlige Ontario og Quebec i Canada.

Økonomisk aktivitet i Rustbeltet står for en betydelig del av tungindustrien og produksjonsindustrien i amerikansk økonomi. Betegnelsen *Rustbeltet* kommer av kollapsen i stålindustrien, restrukturering og tap av hundretusenvis av arbeidsplasser i regionen. Omlegging av industrien har gitt mange arbeidsplasser i regionen, (spesielt i Pittsburgh, Buffalo, Duluth, Twin Cities, Detroit, Toledo, Cleveland, Youngstown, Erie og Gary, kjernen av kontinentets bilindustri) valget mellom å fornye seg, eller legges ned.

## Referanser
Europavei 81

**Europavei 81** går mellom Mukatsjevo i Ukraina og Constanța i Romania. Veiens lengde er rundt 990 km.

Hele traséen: Mukatsjevo – Halmeu – Satu Mare – Zalău – Cluj-Napoca – Turda – Sebeș – Sibiu – Pitești – București – Lehliu – Fetești – Cernavodă – Constanța

## Knutepunkter
}

|}

## Eksterne lenker
Lower Dibang Valley (distrikt)

**Lower Dibang Valley** er et distrikt i den indiske delstaten Arunachal Pradesh. Distriktets hovedstad er Roing. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 21,09 % av befolkningen.

Barn i alderen 0 til 6 år utgjorde 14,29 % i 2011 mot 18,46 % i 2001. Antallet jenter i den alderen per tusen gutter er 945 i 2011 mot 955 i 2001. 

## Referanser


## Eksterne lenker
*
Arthur Hoffmann

**Arthur «Aute» Hoffmann** (født 10. desember 1887 i Danzig, død 4. april 1932 i Hamburg) var en tysk friidrettsutøver som deltok i de olympiske leker 1908 i London.

Hoffmann vant en olympisk sølvmedalje under OL 1908 i London, han var med på det tyske laget som kom på andreplass i den olympiske stafetten. De to første etappene var på 200 meter siden en etappe på 400 meter og siste etappen var 800 meter. Hoffmann løp første etappe og siden Hans Eicke, Otto Trieloff og Hanns Braun på fjerde og siste etappe. De fikk tiden 3.32,4, tre sekunder svakere tid enn gullvinnerne fra USA. 

Hoffman deltok også på både 100- og 200 meter individuelt men klarte ikke å kvalifisere seg for finalene. I lengdehopp kom han på femtendeplass.

## OL-medaljer
* 1908  London -  Sølv i friidrett, olympisk stafett  Tyskland

## Eksterne lenker
*
Thomas Staughton Savage

**Thomas Staughton Savage** (født 1804, død 1880) var en amerikansk prest, misjonær, lege og biolog, kjent for å ha gitt navn til arten gorilla. 

I 1836 ble Savage sendt som misjonær til Liberia. Under oppholdet fikk han hodeskallen og andre bein fra en ukjent primat. Sammen med Jeffries Wyman ga han i 1847 arten det vitenskapelige navnet *Troglodytes gorilla*, som vi i dag kjenner som den vestlige lavlandsgorillaen.

## Referanser
Presidentvalget i USA 1820

**Presidentvalget i USA i 1820** var det tredje og siste presidentvalget i USAs historie hvor en kandisat i praksis ikke hadde motstand i valgkampen (de to forrige var valgene i 1789 og 1792 hvor George Washington ble valgt uten å ha hatt motstandere). Føderalistpartiet var i det store og hele ute av politikken fra 1816 av, USA hadde dermed bare ett parti å regne med til valget. 

President James Monroe og visepresident Daniel D. Tompkins ble gjenvalgt uten å møte motstand, og ble sittende også i perioden 1821 – 1825.

## Se også
*Liste over Amerikas forente staters presidenter
Roger E. Mosley

**Roger Earl Mosley** (1938–2022) var en amerikansk skuespiller kjent fra tv-serien *[[Magnum, P.I.]]*

Mosley medvirket i 70 film- og TV-produksjoner gjennom karrieren.

Mosley vokste opp i bydelen Watts i Los Angeles i California.

Han TV-debuterte i 1971 i en gjesterolle i krimserien *[[Cannon]]*, og filmdebuterte året etter i en liten birolle i kriminalfilmen *[[Politidistrikt L.A. Øst]]* (*The New Centurions*). Utover 1970-årene medvirket han i filmer som kriminaldramaet *[[The Mack]]* (1973), actionfilmen *[[McQ]]* (1974), den musikalske actionkomedien *[[Darktown Strutters]]* (1975), *[[Stay Hungry (film)|Stay Hungry]]* (1976), *[[Semi-Tough]]* (1977) og actiondramaet *[[Menn av stål]]* (1979). Han hadde i samme periode gjesteopptredener i kjente TV-serier som *[[Night Gallery]]* (1971 & 1972), *[[Kojak]]* (1974), *[[McCloud]]* (1975), *[[Baretta]]* (1975), *[[The Rockford Files]]* (1977), *[[Starsky and Hutch]]* (1977 & 1979) og miniserien ** (1979). Han spilte også en sentral rolle i TV-filmen *[[The Jericho Mile]]* fra 1979.

Hans karriere nådde nye høyder da han i 1980 fikk rollen som helikopterpilot Theodore «TC» Calvin i den amerikanske krimserien *[[Magnum, P.I.]]* Mosley spilte rollen helt til seriens slutt i 1988. 

Senere hadde han sentrale biroller i filmer som actionthrilleren *[[Farlig beskytter]]* (*Unlawful Entry*) (1992) og actionthrilleren *[[Pentathlon (film)|Pentathlon]]* (1994). I perioden 1999–2000 hadde han en fast rolle i komiserien *[[Rude Awakening (TV-serie)|Rude Awakening]]*, samt flere gjesteopptredener i den sportsrelaterte komiserien *[[Hangin' with Mr. Cooper]]* (1992–1993). Det kan også nevnes at han hadde en gjesteopptreden i actionserien *[[Walker, Texas Ranger]]* og et par gjesteopptredener i nyversjonen av *[[Magnum P.I. (TV-serie, 2018)|Magnum]]* (hans siste opptreden).

## Referanser


## Eksterne lenker
*
Skeleton under vinter-OL

**Skeleton under vinter-OL** Skeleton er en variant av aking der man aker ned banen med hodet først liggende på magen, i motsetning til sporten aking der man aker ned med beina først, liggende på ryggen. Skeleton ble første gang arrangert i 1928 og deretter i 1948 (begge i St. Moritz) med konkurranser for menn, deretter er skeleton arrangert fra 2002 med konkurranser for både menn og kvinner.

## Øvelser

**Det arrangeres følgende øvelser (per 2026):**
*Singel, menn
*Singel, kvinner
**Mikslag-øvelse**
*Mikslag, én mann og én kvinne

## Medaljefordeling
*Oppdatert per [[Vinter-OL 2026]]*

*Kursiv skrift* angir nasjoner eller lag som ikke lenger eksisterer

## Referanser


## Eksterne lenker
* Resultater – Skeleton hos Olympedia.org
Luis Donaldo Colosio

**Luis Donaldo Colosio Murrieta** (1950–1994) var en meksikansk politiker. Colosio var presidentkandidat for Partido Revolucionario Institucional i 1994, men ble myrdet under valgkampen i Tijuana.

## Liv og virke
### Bakgrunn
Colosio ble født den 10. februar 1950 inn i en familie med en lang politisk arv i Magdalena de Kino, Sonora. Colosio Murrieta var etterkommer av italienske immigranter, som slo seg ned i de landlige områdene nordvest i Mexico, i det området som i dag heter Sonora. Colosio Murrieta studerte ved Instituto Tecnológico y de Estudios Superiores de Monterrey, bedre kjent under initialene ITESM, hvoretter han begynte sin politiske karriere da han ble medlem av Institutional Revolutionary Party (PRI) i 1972.

Senere gjennomførte Colosio videreutdanning ved Northwestern University i USA og han var del av forskjellige forskningsarbeider ved International Institute for Applied Systems Analysis i Østerrike før han vendte tilbake til Mexico, utdannet som økonom.

### Karriere
I 1979 sluttet Colosio seg til det meksikanske departementet for budsjett og planlegging i henhold til daværende president Carlos Salinas. Colesio ble valgt inn til den meksikanske Kongressen som den føderale nestleder for hjembyen i 1985, og i 1987 ble Colesio valgt til å tjene i National Executive Committee. Under valget i 1988 ble Colosio valgt inn i Senatet, som representant for Sonora.

### Død
Den 23. mars 1994 under presidentvalget i Lomas Taurinas, et fattig nabolag i Tijuana ble Colosio skutt i hodet med tre skudd fra svært kort avstand. Det var ingen utenlandsk pressedekning av dette arrangementet til tross for at det skjedde bare noen få titalls km sør for San Diego i California. Colosio kollapset, og ble senere kjørt til byens største sykehus. Hans død ble annonsert noen timer senere. Den antatte drapsmannen, Mario Aburto Martinez, ble arrestert på åstedet og han aldri vaklet fra hans historie om at han hadde utført udåden helt alene.

Likevel finnes det fremdeles mange teorier rundt mordet på Colosio. Myndighetene ble kritisert av den dårlige håndteringen av den antatte drapsmannen og det ble sådd tvil om Aburto Martinez var den virkelige morderen. Et år etter attentatet på Colesio, døde hans kone, Laura Riojas, av kreft. Colosios far var fast bestemt på å avdekke hva han sterkt mistenkte var skjulte sannheter bak hans sønns veldig offentlige mord, og i 2004 publiserte han en bok om drapet på sønnen.

## Referanser


## Eksterne lenker
*
Bobsleigh under vinter-OL

**Bobsleigh under vinter-OL** har blitt arrangert siden de første vinterlekene i 1924 i Chamonix, bortsett fra lekene i Squaw Valley i 1960 fordi man ved ikke å arrangere bobsleigh reduserte anleggskostnadene. Bobsleigh for kvinner kom med på programmet først i vinterlekene i 2002 i Salt Lake City.

## Øvelser

**Det arrangeres følgende øvelser (per 2026):**
*Firer, menn
*Toer, menn
*Toer, kvinner
*Monobob, kvinner

## Medaljefordeling
*Oppdatert per [[Vinter-OL 2026]]*

**Kursiv* angir nasjoner eller lag som ikke lenger eksisterer.

## Eksterne lenker
* Resultater – Bobsleigh på olympedia.org
* Resultater  på sports-reference.com
Pál Simon

**Pál Simon** (født 31. desember 1881 i Budapest, død 25. februar, 1922 i Budapest) var en ungarsk friidrettsutøver som deltok i de olympiske leker 1908 i London.

Simon vant en olympisk bronsemedalje under OL 1908 i London, han var med på det ungarske laget som kom på tredjeplass i den olympiske stafetten, bak USA og Tyskland. De to første etappene var på 200 meter siden en etappe på 400 meter og siste etappen var 800 meter. Simon løp første etappe og siden Frigyes Wiesner, József Nagy og Ödön Bodor på fjerde og siste etappe. De fikk tiden 3.32,5 et tiendedels sekund bak Tyskland og 3,1 sekund svakere tid enn gullvinnerne fra USA. 

Simon deltok også på både 100- og 200 meter individuelt men klarte ikke å kvalifisere seg for finalene.

## OL-medaljer
* 1908  London -  Bronse i friidrett, olympisk stafett  Ungarn

## Referanser

## Eksterne lenker
*
Peder Hansen

**Peder Hansen** er navnet til flere personer:

* Peder Hansen Resen (1625&ndash;1688), dansk historiker
* Peder Hansen (biskop) (1746&ndash;1810), dansk biskop
* Peder Hansen (guvernør) (1798&ndash;1880), dansk guvernør
* Peder Hansen (stortingsrepresentant) (født 1857)
Catherine Hardwicke

**Cathrine Hardwicke** (født 21. oktober 1955) er en amerikansk filmregissør. Hun står blant annet bak *[[Lords of Dogtown]]*, og *[[Twilight – Evighetens kyss|Twilight]]* som er regnet som hennes største suksess.

## Referanser


## Eksterne lenker
* 
*
Distraksjon

**Distraksjon** (fra latin *distractione*, nominativ *distractio*, betyr *avledning* (*dis-traksjon*) *forskyvning sidelengs*) har betydningen åndsfraværende, distré. Uttrykket brukes med de som skal gjøre noe blir *distrahert* til å gjøre noe annet. I den grad dette «annet» ikke helt kan sies å være relevant til måloppnåelsen, er det en distraksjon. De som stadig blir distrahert, som å sitte på bussen og har glemt hvor man skal, de betegnes som distré. For tenåringer er ofte personer av det motsatte kjønn distraherende.

Å være *distré* er å ha hodet fullt av noe som for en selv er vesentlig til fortrengsel for kanskje vel så viktige gjøremål. Det klassiske eksempel finnes i en gammel tegneserie om Professor Tanke, som nok har fått med seg at det er meldt regn, slik at han både har iført seg kalosjer og paraply – men har glemt buksene.

## Referanser
Cannon

***Cannon*** er en amerikansk kriminalserie som gikk på CBS fra 1971 til 1976. Serien handlet om den litt overvektige privatdetektiven Frank Cannon og de kriminalsakene han etterforsket. Cannon hadde bakgrunn som politimann, men startet siden som privatdetektiv. Hans metoder for å løse sakene var noe ukonvensjonelle. Hovedrollen som Frank Cannon ble spilt av William Conrad. Serien var produsert av Quinn Martin. 

En TV-film hetende *The Return of Frank Cannon* ble sendt i 1980. 

*Cannon* ble en internasjonalt kjent serie og gikk på TV i en rekke land. Den ble sendt på NRK *[[Detektimen]]* fra 4. mai 1973 til mai 1975. Den ble sendt på TVNorge på 1990- og 2000-tallet.

## Popularitet (Nielsen ratings)
(USA)
* 1971–72: nummer 29
* 1972–73: nummer 14
* 1973–74: nummer 10
* 1974–75: nummer 27

## Gjesteroller
Kjente skuespillere som har hatt gjesteopptredener i serien:
(utvalg)

## Episoder

## Referanser


## Eksterne lenker
*
* Åpningsvignett (YouTube)
Peder Hansen (guvernør)

**Peder Hansen** (født 27. november 1798 i Aalborg, Danmark, død 1. september 1880 i København, Danmark) var en dansk guvernør i Dansk Ostindia og Dansk Vestindia.

Studerte ved Latinskolen i Aalborg i 1817. Tok i 1822 teoretisk juridisk eksamen og i 1825 praktisk juridisk eksamen. Begynte å jobbe hos Rentekammerets danske Kancelli i 1824. Deretter reiste han til den danske kolonien Trankebar i India, hvor han i 1826 ble fullmektig hos koloniledelsen og fra 1828 kongelig kasserer. I 1831 ble han kirkeverge og fattigforstander og fra 1833 andre regjeringsråd, guvernementssekretær, overformynder og notarius publicus i Trankebar. I 1834 ble han første regjeringsråd, justitiarius og skifteforvalter. I 1838 ble han sjef for Frederiksnagore og ble i 1841 utnevnt til guvernør i Dansk Ostindia. I 1845 ble Dansk Ostindia solgt til Det britiske ostindiske kompani og Hansen ble dermed koloniens siste danske guvernør.

Etter overleveringen av kolonien til engelskmennen reiste han på oppdrag fra den danske regjering til Kina hvor han opprettet flere danske konsulater. I 1846 vendte han tilbake til København og ble året etter avskjediget som guvernør med ventelønn. I 1848 ble han som regjeringskommissær og midlertidig guvernør sendt til Dansk Vestindia i forbindelse med et slaveopprør i kolonien. Han ble i 1851 avløst av Hans Ditmar Frederik Feddersen.

I 1854 ble han valgt inn i Riksdagen for Aalborg Amts andre valgkrets og representerte denne til 1861.

Peder Hansen ble i 1845 utnevnt til kommandør av Dannebrog.

## Kilder
* Dansk biografisk Lexikon, side 39
Kortbaneløp på skøyter under vinter-OL

**Kortbaneløp på skøyter under vinter-OL** Kortbaneløp på skøyter ble første gang arrangert under olympiske vinterleker i 1992 i Albertville, med øvelser for både menn og kvinner. Kortbaneløp var også demonstrasjonsidrett under lekene i Calgary i 1988. Konkurransene foregår på ishockeyrink (111,12 meter per runde) og man benytter modifiserte hurtigløpsskøyter. Konkurransene avvikles med puljevis fellesstart.

## Øvelser
 
**Det arrangeres følgende øvelser (per 2026):**

**Menn**

* 500 meter
* 1000 meter
* 1500 meter
* 5000 meter stafett

**Kvinner**

* 500 meter
* 1000 meter
* 1500 meter
* 3000 meter stafett

**Mikslag**

*2000 meter stafett

## Medaljefordeling
*Oppdatert per [[Vinter-OL 2026]]*

* *Kursiv* angir nasjoner eller lag som ikke lenger eksisterer.

## Eksterne lenker
* Resultater – Kortbaneløp på skøyter hos Olympedia.org
*  Short Track Speed Skating  på Sports-reference.com/olympics
Emu-krigen

**Emu-krigen** var en militæraksjon i Australia som varte én uke i november 1932. Det hadde vært en lang og tørr sommer for emuer, og for å finne mat forsynte de seg derfor grovt av bøndenes avlinger i Vest-Australia. Befolkningen bestemte seg derfor for å bekjempe emuene. En australsk artilleritropp under ledelse av major Meredith bevæpnet seg med to Lewis maskingevær og  kuler og gikk til angrep. Etter én uke ble krigen avsluttet; da var 986 av de omtrent  dyrene drept.

Major Meredith sammenlignet emuene med zuluene: «(H)vis vi hadde en militærdivisjon med den kulebærende kapasiteten til disse fuglene, kunne vi møte enhver hær i verden. De kunne møte maskingevær med stridsvogners usårbarhet. De er som zuluer...»

## Noter


## Kilder
* How we lost the "Emu War" (engelsk) 
* Did You Know Australia Lost a War in 1932 Against an Unarmed Enemy? (engelsk)
* «Ken eller Torkil» om Emu-krigen
Kalosjer

**Kalosjer**, også kalt **gummisko**, er fottøy eller skoovertrekk laget av gummi. De tres utenpå vanlige sko for å beskytte dem og føttene mot fuktighet utendørs. Navnet har opphav i tidligere tiders tresandaler som ble brukt som undersko mot søle og regn.

Betegnelsen *kalosje* brukes også om futteral til skøytestål og den delen av en gummistøvel som er nærmest sålen.

## Historikk

Kalosjer er gummisko til utendørsbruk, gjerne som overtrekk over vanlige sko. De skal komme fra Nord-Amerika. Gummistøvler ble for øvrig satt i produksjon i Frankrike i 1853.

### Tresandaler, patiner og lærkalosjer

### Gummiovertrekk

## Se også
* Gummistøvler
* Gamasjer
* Botfor, støvel med gummisåle og overdel av stoff til å trekke utenpå en annen støvel eller sko.
* Patiner, middelalderens trekalosjer eller undersko
* Gomusin, tradisjonelle koreanske gummisko
* Badesko
## Referanser

## Eksterne lenker
* 
*
Skärgårdsflottan

**Skärgårdsflottan** eller *arméns flotta* var en våpengren i Sverige i årene 1756-1826 og besto av fartøyer som kunne navigere og kjempe i den svenske skjærgården, både i den svenske og den finske delen av riket. Skärgårdsflottans største seier var slaget ved Svensksund i 1790 hvor en større russisk styrke ble slått. I 1826 ble skärgårdsflottan lagt inn under den svenske marinen og i 1871 ble den helt lagt ned.

## Se også
*Roflotiljen, den tilsvarende norske flåtestyrken

## Litteratur
* Norman, Hans *Skärgårdsflottan : uppbyggnad, militär användning och förankring i det svenska samhället 1700-1824* Lund Historiska media (2000). 
* Nikula, Oscar *Svenska skärgårdsflottan*, Faksimilupplaga. Sjöhistoriska samfundet 2008

## Eksterne lenker
* Svenska skärgårdsflottan, nettside av Hans Högman (svensk)
* Fartøystyper i skärgårdsflottan, nettside av Hans Högman (svensk)
Pterostichus niger

***Pterostichus niger*** er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.

## Utbredelse
*Pterostichus niger* finnes i nesten hele Europa, østover i Asia. Den finnes også i Norge.

## Utseende
*Pterostichus niger* er 15-20&nbsp;mm lang og den største arten blant de nordiske artene i slekten *[[Pterostichus]]*. Fargen er kullsvart, litt glinsende, men ikke klart metallisk.  Brystskjoldet har to tydelige groper i hvert bakhjørne, selve hjørnet har et lite tannformet utstikk. Dekkvingene har tydelige lengde riller. Den har fullt utviklede flygevinger og kan fly. Den ligner på *[[Pterostichus melanarius]]*, men er noe flatere, ikke så rund i formen, samt at det ytterste mellomrom mellom rillene på dekkvingene er bredere.

## Levevis
*Pterostichus niger* lever i åpene lokaliteter, såvel i villahager som i løvskog.  Den finnes også opp i fjellet.  Larvene og de voksne (imago)  lever som predatore.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Pterostichus niger'' - BILDE - Database Carabidae of the World
* ''Pterostichus niger'' - Ground Beetles of Ireland - engelskspråklig
* ''Pterostichus niger'' - Fauna Europaea  - engelskspråklig
* Norsk entomologisk forening
Harry Kerr

**Edward Henry «Harry» Kerr** (født 28. januar 1879 i Taranaki på New Zealand, død 17. mai 1951) var en newzealandsk friidrettsutøver som deltok i de olympiske leker 1908 i London og konkurrerte for Australasia. 

Kerr vant en olympisk bronsemedalje i friidrett under OL 1908 i London. Han kom på tredjeplass på 3500 meter kappgang, bak George Larner og Ernest Webb begge fra Storbritannia. Han kvalifiserte seg for finalen i 10 miles kappgang men han startet ikke.

## OL-medaljer
* 1908  London -  Bronse i friidrett, 3 500 meter kappgang  Australasia

## Eksterne lenker
*
Allianseidrettslaget Skeid

**Skeid** er et idrettslag fra Oslo. Klubben ble stiftet 1. januar 1915, og fikk sitt nåværende navn 21. desember 1925, da klubbene Ski og Fotballklubben Frem 1914 (Frem 1914) og Kristiania Ballklub slo seg sammen. Klubben er historisk knyttet til strøket Torshov i bydel Sagene, men har i dag sitt fotballanlegg og klubbhus på Nordre Åsen i bydel Nordre Aker.

I dag driver Skeid organisert idrett innen fotball, bandy og ski. Tidligere sto også ishockey på programmet. I 1950 hadde Skeid lag i hovedserien for både fotball, bandy og ishockey.

## Klubbfarger
Skeids fotballdrakter er røde og blå (rød trøye og blå shorts), mens klubbens logo er svart og gul. Forskjellen har bakgrunn i sammenslåingen av Kristiania BK og Frem 1914  i 1925. Fargen på fotballdraktene, rødt og blått, kommer fra Kristiania Ballklubb, mens klubbmerket og vinteridrettene bruker gult og svart, som opprinnelig var fargene til Frem 1914.

## Fotball
Mest kjent er Skeid for sin fotballavdeling. Skeids A-lag for herrer ble seriemestre i fotball i 1966, og har åtte cupmesterskap: 1947, 1954, 1955, 1956, 1958, 1963, 1965 og 1974. I 2013 rykket Skeid Fotball opp fra 3. divisjon. 

## Andre idrettsgrener
Skeid har hatt bandy på programmet siden 1930 og ble seriemestre i 1988/89-sesongen. Skihopperen Alf Andersen, som vant gull under OL i St. Moritz i 1928, representerte Skeid en periode.

## Kjente medlemmer
* Mohammed Abdellaoue
* Alf Andersen
* Daniel Braaten
* Dagfinn Enerly
* Kjell Kaspersen
* Hans Nordahl
* Kai Sjøberg
* Finn Thorsen
* Frank Olafsen

## Se også
*Skeid Fotball

## Eksterne lenker
*
James Clarke

**James Michael Clarke** (født 6. oktober 1874, død 29. desember 1929) var en britisk sportsutøver som deltok i de olympiske leker 1908 i London.

Clarke vant en olympisk sølvmedalje i tautrekking under OL 1908 i London. Han var med på det britiske laget *Liverpool-politiet* som kom på andreplass i tautrekkingkonkurransen. De vant over Sverige i semifinalen men tapte finalen til *[[City of London Police]]*. Det var fem lag som deltok, alle medaljene ble vunnet av britiske lag.   

## OL-medaljer
*  1908  London -  Sølv i tautrekking  Storbritannia.

## Eksterne lenker
*
Ödön Bodor

**Ödön Bodor** (født 24. januar 1882 i Kapuvár, død 22. januar 1927 i Budapest) var en ungarsk friidrettsutøver som deltok i de olympiske leker 1908 i London og 1912 i Stockholm.

Bodor vant en olympisk bronsemedalje under OL 1908 i London, han var med på det ungarske laget som kom på tredjeplass i den olympiske stafetten, bak USA og Tyskland. De to første etappene var på 200 meter siden en etappe på 400 meter og siste etappen var 800 meter. Pál Simon løp første etappe og siden Frigyes Wiesner, József Nagy og Bodor på fjerde og siste etappe. De fikk tiden 3.32,5 et tiendedels sekund bak Tyskland og 3,1 sekund svakere tid enn gullvinnerne fra USA. 

Bodor deltok også på 800- og 1500 meter individuelt, han kom på fjerdeplass på 800 meter og på 1500 meter klarte han ikke å kvalifisere seg for finalen.

## OL-medaljer
* 1908  London -  Bronse i friidrett, olympisk stafett  Ungarn

## Referanser


## Eksterne lenker
*
Polykromi

**Polykromi** (fra gresk πολυχρωμία, πολύ = *mange* og χρώμα = *farge*) er et begrep som benyttes for å beskrive bruken av farger til utsmykking av skulpturer og arkitektoniske objekter, spesielt i sammenheng med bestemte stiler i arkitektur, keramikk og skulptur med flere farger. Det motsatte begrepet er monokromi.

## Klassisk arkitektur
Et tidlig eksempel på polykromisk dekorasjon finnes i Parthenon på toppen av Akropolis i Athen. På den tiden da oldstidsinteressen i Europa tok til på 1700-tallet hadde imidlertid malingen på de klassiske bygningene og statuene helt falmet og forsvunnet. Oldtidssamlerne og de kulturinteressertes første inntrykk av de antikke greske ruinene var av en ren, klassisk skjønnhet kun gjennom form og komposisjon, totalt uforstyrret av kraftige farger, og det var dette inntrykket som dannet grunnlaget for nyklassisismen og dennes arkitektur.

En del klassisister som Jacques Ignace Hittorff oppdaget spor av maling på den klassisiske arkitekturen og det opprinnelige inntrykket ble langsomt korrigert, i det minste i den akademiske verden. Godtagelsen av farger ble senere akselerert av observasjon av spor av farger via mikroskop og andre midler, noe som gjorde det mulig å rekonstruere de antikke verkene i deres opprinnelig hensikt langt mer nøyaktig enn hva Hittorff og hans samtidige var i stand til. Et eksempel på klassisk gresk arkitektonisk polykromi kan bli sett i en kopi i full størrelse i Nashville (Tennessee).

## Klassisk kunst

En del tidlige polykromisk keramikk og steintøy har blitt utgravd på den minoiske sivilisasjonen på Kreta, eksempelvis ved bronsealderens Phaistos. Antikkens greske skulpturer var malt i sterke farger. Fargene var hyppig begrenset til de delene som avbildet klær, hår, våpen og lignende, mens huden ble etterlatt i den naturlige fargen fra steinen. Men skulpturene kunne også være helt og holdent dekket av farger. Malte greske statuer ble ikke kun sett på som en forsterkning av deres skulpturelle form, men hadde også karakter av en egen stilart. Eksempelvis, de pedimentale statuene på Afaiatempelet på øya Egina har nylig blitt demonstrert at de var malt i heftige og omfattende mønstre, og avbildet blant annet detaljerte mønstre på klærne. Polykrome steinskulpturer hadde sin parallell ved bruken av ulike materialer for å framheve hud, klær og andre detaljer i kryselefantinstatuer, og ved å bruke ulikt metall i kostbare bronsestatuer for å framheve lepper, brystvorter, tenner og øyne, eksempelvis ved statuegruppen *[[Riacekrigerne]]*.

Også senere epoker kunne skape polykrome statuer, skjønt det var ikke så vanlig, eksempelvis den spanske kunstneren Juan Martínez Montañés på 1600-tallet under barokken.

## Referanser


## Eksterne lenker
* 
* Forskning på antikkens polykrome statuer (på tysk)
Ernest Ebbage

**Ernest Walter Ebbage** (født 1. august 1873, død 2. september 1943) var en britisk sportsutøver som deltok i de olympiske leker 1908 i London.

Ebbage vant en olympisk bronsemedalje i tautrekking under OL 1908 i London. Han var med på det britiske laget *[[Metropolitan Police Service|Metropolitan Police]] K Division* som kom på tredjeplass i tautrekkingkonkurransen. De tapte i semifinalen mot *[[City of London Police]]* som siden vant finalen over *Liverpool Police* og ble olympiske mestere. *[[Metropolitan Police Service|Metropolitan Police]] K Division* vant bronsefinalen over Sverige. Det var fem lag som deltok, alle medaljene ble vunnet av britiske lag.   

## OL-medaljer
* 1908  London -  Bronse i tautrekking

## Eksterne lenker
*
Kojak

***Kojak*** er en amerikansk kriminalserie som gikk på CBS fra 1973 til 1978. Serien var lagt til New York og handlet om den tøffe og ukorrupte politietterforskeren Theo Kojak. Hovedrollen som politietterforsker Theo Kojak ble spilt av Telly Savalas, mens andre sentrale roller ble spilt av Dan Frazer, Kevin Dobson, George Savalas, Mark Russell og Vince Conti.

Utgangspunktet for serien var den over to timer lange TV-filmen *The Marcus-Nelson Murders* fra 1973, som kan regnes som seriens pilotepisode. Denne ble forøvrig utgitt på video i Norge i 1982 under tittelen *Rettferdighet med forhindringer*. Etter seriens slutt ble det i perioden 1985 til 1990 produsert i alt syv TV-filmer med Savalas som Kojak. I 2005 fulgte en TV-film med Ving Rhames i rollen som Kojak.

*Kojak* ble en internasjonalt kjent serie og gikk på TV i en rekke land. Den ble første gang sendt på NRK den 14. november 1976. Den ble på 1990-tallet sendt i reprise på TV3.

## Handling
Serien er lagt til New York City og spinner rundt den tøffe og ukorrupte politietterforskeren Theo Kojak. Hans tøffe fremtoning fører til at han noen ganger tøyer grensene for å få forbryterne for retten.

## Rolleliste
* Telly Savalas ...  Lt. Theo Kojak (118 episoder, 1973-1978) 
* Dan Frazer ...  Capt. Frank McNeil ... (110 episoder, 1973-1978) 
* Kevin Dobson ...  Det. Bobby Crocker ... (110 episoder, 1973-1978) 
* George Savalas ...  Det. Stavros ... (108 episoder, 1973-1978) 
* Mark Russell ...  Det. Saperstein ... (74 episoder, 1973-1978) 
* Vince Conti ...  Det. Rizzo ... (57 episoder, 1974-1978)

## Priser

Serien har indirekte blitt belønnet med to Emmy-priser for Beste hovedrolle i TV-drama, Telly Savalas (1974) og Beste gjesteopptreden, Zohra Lampert (1975). Den har blitt ytterligere nominert fem ganger.

Den har indirekte vunnet Golden Globes to ganger, begge gangen til Telly Savalas (1975 & 76).

I 1974 og 1975 vant den en AGA Award ved Directors Guild of America (regissørene Charles S. Dubin (1974), Joseph C. Cavalier (1974), Morris R. Abrams (1974), Robert J. Smawley (1974), David Friedkin (1975), Mike Frankovich Jr. (1975), Sam Freedle (1975) og Val Raset (1975).

Den har også vunnet en People's Choice Awards og en Edgar-pris.

## Gjesteroller
En rekke skuespillere som enten var kjent eller som senere ble kjent hadde gjesteroller i serien. Nedenfor er et utvalg av dem.

## TV-filmer
* *The Marcus-Nelson Murders* (1973) (regnes som pilotepisoden)
* *Kojak: The Belarus File* (1985) 
* *Kojak: The Price of Justice* (1987) 
* *Kojak: Ariana* (1989) 
* *Kojak: Fatal Flaw* (1989)
* *Kojak: Flowers for Matty* (1990) 
* *Kojak: It's Always Something* (1990)
* *Kojak: None So Blind* (1990) 
* *Kojak* (2005)

## Referanser


## Eksterne lenker
*
* Åpningsvignett (YouTube)
McCloud

***McCloud*** er en amerikansk drama- og kriminalserie som gikk på NBC fra 1970 til 1977. Serien handlet om Sam McCloud, en marshal fra en småby i New Mexico som ble sendt på et mer eller mindre permanent oppdrag i New York. Med sitt cowboyantrekk, og ofte ridende på hest, vakte han oppsikt i den urbane millionbyen New York. Hovedrollen som McCloud ble spilt av Dennis Weaver. Serien gikk i syv sesonger, men på grunn av at det var såpass få episoder per sesong ble det bare produsert 46 episoder i alt.

*McCloud* gikk på NRKs Detektimen fra 1972.

## Om serien
*McCloud* hadde fra starten av en spilletid per episode på 60 minutter, men fra 1974 økte spilletiden til 120 min. I siste sesong ble episodetiden redusert til 90 minutter.

*McCloud* var den 14 mest sette serien i USA i 1972 og den femte mest sette i 1973.

## I rollene
* Dennis Weaver – Sam McCloud
* J.D. Cannon – Peter B. Clifford
* Terry Carter –  Joe Broadhurst
* Diana Muldaur – Chris Coughlin
* Ken Lynch – Grover

## Priser og nominasjoner
Dennis Weaver ble nominert til to Emmy-priser for sin rolle. I 1973 vant manusforfatter Glen A. Larson en Edgar-pris for en episode.

## Referanser


## Eksterne lenker
*
* Åpningsvignett (YouTube)
Pionér (uttrykk)

:*Andre betydninger: [[Pioner]]*
**Pionér** (fra fransk: «nybygger», av *pion*, «fotsoldat») er et begrep som på norsk først og fremst brukes om en person, en gruppe eller et selskap som har vært nyskapende, banebrytende og først ute på et bestemt område.

Ordet *pionér* på norsk kommer fra tysk *pionier* og fransk *pionnier*, som betyr «fotsoldat» eller «nybygger», et ord i slekt med det latinske *pes*, det vil si  «fot». Militære pionértropper  er ofte ingeniørsoldater som anlegger veier, broer, skanser og skyttergraver.

## Referanser


## Eksterne lenker
Pioner (militær)

**Pioner** i militær forstand er en infanterist med en viss grad av ingeniøropplæring. Pionerer brukes til å bygge feltstillinger og skyttergraver, rydde hindringer for stridsvogner og til lette ingeniøroppgaver som grøftegraving, snekring. Pionersoldaten er utdannet innen minerydding og eksplosiver. Tidligere hadde pioneren også ansvar for å håndtere flammekastere. I den britiske hæren gjør mange av pionerene tjeneste som trommeslagere. De er også de eneste som får ha skjegg ved parader.

Ordet «pioner» stammer fra eldre fransk *pionnier*, som betyr «fotsoldat», med samme rot som ordet  *peon*. Peon er igjen avledet av *pedn*-, som på senlatin viser til «en som har brede føtter». Som militær term finnes pioner helt tilbake til 1600-tallet.

## Se også
* Ingeniørsoldat
* Sappør (stormingeniør)

## Referanser
Charlie Aitken

**Charlie Aitken** (1942–2023) var en skotsk fotballspiller. Han er den spilleren som har spilt flest kamper for Aston Villa FC, han spilte i 17 sesonger for klubben, fra august 1959 til mai 1976.

## Referanser


## Eksterne lenker
*
Terje Overland

**Terje Overland** (født 20. oktober 1940) er en norsk psykolog, pedagog og sakprosaforfatter fra Gjøvik.

Overland har bakgrunn som lærer i grunnskolen, pedagogisk-psykologisk rådgiver og som psykolog for barn med lærevansker. Han var også førsteamanuensis ved Høgskolen i Oslo, og har vært gjesteforsker ved Barnevernets utviklingssenter og NOVA.

I 2007 gav han ut boka «Skolen og de utfordrende elevene».

## Bibliografi
* 2021: Tilpasset opplæring og inkluderende støttesystemer. Medforfatter Thomas Nordahl. Gyldendal Norsk Forlag. ISBN 9788205541764
*2020: *Det ved vi om elever i læringsvanskeligheder*. Dafolo A/S. ISBN 978-87-7160-857-1
* 2017: *Dette vet vi om diagnoser og læring*. Gyldendal Akademisk. ISBN 978-82-05-50236-9
* 2015: *Tilpasset opplæring og individuelle opplæringsplaner*. Medforfatter Thomas Nordahl. Gyldendal Akademisk. ISBN 978-82-05-47366-9
* 2013: *Rett og plikt til opplæring. Om fravær og deltakelse i skolen*. Medforfatter Thomas Nordahl. Fagbokforlaget ISBN 9788245011289
* 2007: *Skolen og de utfordrende elevene – om forebygging og reduksjon av problematferd*, Fagbokforlaget ISBN 9788245003437
* 1997: *Individuelle opplæringsplaner. Om tilpasset opplæring i en inkluderende skole*, medforfatter Thomas Nordahl Ad Notam Gyldendal
* 

## Referanser
Pterostichus strenuus

***Pterostichus strenuus*** er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.

## Utbredelse
*Pterostichus strenuus* finnes i Europa, Asia, Nord-Amerika.  Finnes i Norge.

## Utseende
*Pterostichus strenuus*  ikke uvanlig. er 6–7,2&nbsp;mm lang og brunlig svart på farge. Antenner og bein er litt mer rødlig brune. Brystskjoldet er skinnende og glatt, uten skulptur, og bare en tydelig grop i hvert bakhjørne. Brystpartiet har grov punktur på undersiden. I Norden kan den ligne på diligens, men denne har  glatt (ikke punktur) på brystskjoldets underside.

## Levevis
*Pterostichus strenuus* lever på mollrik og fuktige steder, som i skog, under vissent løv og i mose. Den er vanlig på en lang rekke lokaliteter også i villahager.  Larvene og de voksne (imago)  lever som predatore.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Pterostichus strenuus'' - Ground Beetles of Ireland - engelskspråklig
* ''Pterostichus strenuus'' - Fauna Europaea  - engelskspråklig
* Norsk entomologisk forening
The Rockford Files

***The Rockford Files*** var en amerikansk kriminalserie som gikk på NBC fra 1974 til 1980. Hovedrollen som privatdetektiven Jim Rockford ble spilt av James Garner. Andre sentrale roller ble spilt av Noah Beery Jr., Joe Santos, Stuart Margolin og Gretchen Corbett. Serien ble skapt av Roy Huggins og Stephen J. Cannell, mens manus for det meste ble skrevet av Stephen J. Cannell, Juanita Bartlett og David Chase.

*The Rockford Files* ble en internasjonalt kjent serie og gikk på TV i en rekke land. Noen episoder ble sendt på NRK i 1979 under tittelen *Jim Rockford.* Den ble sendt i sin helhet fra 2008 på TV 2 Zebra under tittelen *Rockford Files*.

I perioden 1994 til 1999 ble det produsert åtte TV-filmer basert på serien, alle med James Garner i hovedrollen. Serien var også opphav til den mislykkede spin-off-serien *Richie Brockelman, Private Eye*.

## Handling
Jim Rockford har sittet fengslet for et ran han ikke begikk, og jobber nå som privatdetektiv. God hjelp til å løse sakene får han av sin far, en tidligere cellekamerat og den vakre advokaten Beth Davenport.

Han er en tøffing med tvilsom bakgrunn, men skyr ingen anstrengelser for å løse sine klienters problemer. Han har hjem og kontor i en campingbil og har nesten alltid økonomiske problemer.

## Om serien
Garner var tidligere kjent fra rollen som privatdetektiven Philip Marlowe i kriminalfilmen *[[Marlowe tar saken]]*, noe som antaes å være en hovedgrunn til at han fikk hovedrollen i denne serien.

## Seriens popularitet (rangering)
Seriens plassering basert på seertall.

## Priser
James Garner vant i 1977 en Emmy-pris for rollen sin. Stuart Margolin vant ytterligere to Emmyer for sin rolle. I tillegg til dette vant fire av produsentene en Emmy for sin innsats i serien (1978).

James Garner ble i perioden 1978-80 nominert til tre Golden Globes for rollen.

## Gjesteroller
En oversikt over kjente personer som har hatt gjesteopptredener i serien (utvalg)

## TV-filmene
* *The Rockford Files: Backlash of the Hunter* (1974) (regnes som pilotepisoden for serien)
* *The Rockford Files: I Still Love L.A.* (1994)  
* *The Rockford Files: A Blessing in Disguise* (1995) 
* *The Rockford Files: If the Frame Fits...* (1996) 
* *The Rockford Files: Godfather Knows Best* (1996) 
* *The Rockford Files: Friends and Foul Play* (1996)
* *The Rockford Files: Punishment and Crime* (1996)  
* *The Rockford Files: Murder and Misdemeanors* (1997) 
* *The Rockford Files: If It Bleeds... It Leads* (1999)  

## Referanser


## Eksterne lenker
*
Presidentvalget i USA 1824

I **presidentvalget i USA i 1824**, det 10. i rekken, ble John Quincy Adams valgt til USAs 6. president den 9. februar 1825, etter at valget ble avgjort i Representantenes hus. I de siste årene hadde USA fungert som en ettpartistat, etter oppløsningen av Føderalistpartiet var Det demokratisk-republikanske parti eneste alternativ. I dette valget ble også demokrat-republikanerne splittet da fire kandidater kjempet om presidentembedet. Splittelsen hadde ennå ikke ført til endringer i partistrukturen, men senere skulle fløyen ledet av Andrew Jackson utvikle seg til å bli Det demokratiske partiet, mens fløyen ledet av John Quincy Adams skulle bli til Det nasjonalrepublikanske partiet og senere Whig Party. 

Dette valget skiller seg ut ved å være det eneste valget siden vedtaket av det 12. grunnlovstillegget hvor et presidentvalg ble avgjort i Representantenes hus. Dette skjedde fordi ingen av kandidatene fikk majoritet i valgmannskollegiet. Valget er også det eneste hvor kandidaten som fikk flest valgmannsstemmer ikke ble president (fordi det kreves majoritet, ikke bare flertall, for å vinne). Det sies også å være det første valget der den valgte presidenten ikke vant flertallet av folkets stemmer, men stemmene for hele nasjonen ble ikke målt. Flere stater holdt ikke valg blant folket på den tiden, men lot den politiske forsamlingen velge sine valgmenn.

## Se også
*Liste over USAs presidenter
Den kinesiske østjernbanen

**Den kinesiske østjernbanen** (russisk: Китайско-Восточная железная дорога, КВЖД &ndash; *Kitajsko-Vostotsjnaja zjeleznaja doroga*, kinesisk: 东清铁路; fra august 1945 kalt **Den kinesiske Changchun-jernbanen**, og fra 1953 **Harbin-jernbanen**) er en jernbanelinje i det nordøstlige Kina. 

Den ble bygget mellom 1897 og 1903 som den sørlige grenen av Den transsibirske jernbanen, og knyttet Tsjita til Vladivostok og Port Arthur. Jernbanen gikk gjennom Mandsjurias territorium, men var russisk eiendom. Jernbaneselskapet hadde hovedkontor i Harbin.

Den 14. februar 1950 i Moskva ble det underskrevet en avtale om vennskap og gjensidig bistand mellom Sovjetunionen og Folkerepublikken Kina, som blant annet innebar at eierskapet til jernbanen ble overført til kineserne. Overføringen ble gjennomført i 1952, og med det var det russiske kapittelet i Den kinesiske østjernbanen avsluttet.

## Litteratur
*Sören Urbansky: *Kolonialer Wettstreit. Russland, China, Japan und die Ostchinesische Eisenbahn*. Campus Verlag, 2008. ISBN 978-3-593-38771-0
*Mara Moustafine: *Secrets and Spies: The Harbin Files*. A Vintage Book series, Random House, Australia Pty Ltd 
*F.R. Sedwick, (R.F.A.): *The Russo-Japanese War*, 1909, The Macmillan Company, N.Y.
*Colliers (Red.): *The Russo-Japanese War*, 1904, P.F. Collier & Son, New York

## Eksterne lenker
* worldstatesmen.org: China, Foreign Concessions and Colonies: «Chinese Eastern Railroad Zone» (engelsk)
* transsib.ru: «Chinese Eastern line. History of construction and operation» (engelsk)
* «Die Aufteilung Chinas unter die imperialistischen Mächte» (tysk)
Erich Ledwinka

**Erich Ledwinka** (født 1904, død 1992) var en østerriksk-tsjekkisk ingeniør, sønnen til Hans Ledwinka.  Han arbeidet ved Tatra og Steyr-Daimler-Puch.

Ledwinka studerte ved den tekniske høyskolen i Wien, og tok sin eksamen ved den tekniske høyskolen i Graz.  Han arbeidet sammen med sin far ved Tatra på 1930-tallet.  I 1950 begynte han som teknisk konstruktør ved Steyr-Daimler-Puch og avanserte til sjefsingeinør.  Han utviklet blant annet motoren til Puch 500 og konstruerte selskapet teknologi for firehjulstrekk.  I tillegg ledet han utviklingen av terrengkjøretøyene Haflinger och Pinzgauer. 

Han ble tildelt *Großes Verdienstkreuz der Republik Österreich*.

## Referanser


## Kilder
* Haflinger-Story (engelsk)